open-index/open-wikipedia-markdown huggingface dataset:
Mbretëria e Lituanisë (1918)

parapamje|Qarqet e Mbretërisë së Lituanisë

**Mbretëria e Lituanisë** ishte një përpjekje e dështuar për të krijuar një monarki të pavarur kushtetuese lituaneze. Ajo u krijua në fund të Luftës së Parë Botërore, kur tokat ku flitej lituanisht ishin nën pushtimin ushtarak nga Perandoria Gjermane. Këshilli i Lituanisë shpalli pavarësinë e Lituanisë më 16 shkurt 1918, por këshilli nuk ishte në gjendje të formonte një qeveri, polici ose institucione të tjera shtetërore për shkak të pranisë së vazhdueshme të trupave gjermane. Gjermanët paraqitën propozime të ndryshme për të përfshirë Lituaninë në Perandorinë Gjermane, veçanërisht Prusinë. Lituanezët i rezistuan kësaj ideje dhe shpresonin të ruanin pavarësinë e tyre duke krijuar një monarki të veçantë kushtetuese. Më 4 qershor 1918, ata votuan për t'i ofruar fronin lituanez fisnikut gjerman Wilhelm Karl, Duka i Urahut. Ai e pranoi ofertën në korrik 1918 dhe mori emrin mbretëror Mindaugas II. Megjithatë, ai kurrë nuk e vizitoi Lituaninë. Zgjedhja e tij ngjalli polemika, ndau këshillin dhe nuk arriti rezultatet e dëshiruara. Ndërsa Gjermania po humbiste luftën dhe ishte përfshirë nga Revolucioni Gjerman, Lituania pezulloi vendimin e saj për të ftuar Dukën më 2 nëntor 1918, duke i dhënë fund mbretërimit të tij.

## Prapavija
Pas ndarjes së fundit të Komonuelthit Polako-Lituanez më 1795, Lituania u aneksua nga Perandoria Ruse. Në vitin 1915, gjatë Luftës së Parë Botërore, Gjermania pushtoi pjesët perëndimore të Perandorisë Ruse, duke përfshirë Lituaninë. Pas Revolucionit Rus në 1917, Gjermania konceptoi strategjinë gjeopolitike të Mitteleuropa, një rrjet rajonal i shteteve kukull që do të shërbente si një zonë tampon. Gjermanët lejuan organizimin e Konferencës së Vilniusit, duke shpresuar se ajo do të shpallte se kombi lituanez donte të shkëputej nga Rusia dhe të krijonte një "marrëdhënie më të ngushtë" me Gjermaninë. Në shtator 1917, Konferenca zgjodhi një Këshill prej njëzet anëtarësh të Lituanisë dhe e fuqizoi atë të negocionte pavarësinë e Lituanisë me gjermanët. Gjermanët po përgatiteshin për negociatat e ardhshme për Traktatin e Brest-Litovsk dhe kërkuan një deklaratë nga lituanezët se ata donin një "aleancë të fortë dhe të përhershme" me Gjermaninë. Një deklaratë e tillë u miratua nga Këshilli i Lituanisë më 11 dhjetor 1917. Megjithatë, këto koncesione ndanë këshillin dhe ende nuk fituan njohje nga Gjermania. Prandaj, Këshilli miratoi Aktin e Pavarësisë së Lituanisë më 16 shkurt 1918. Akti hoqi dorë nga çdo përmendje e aleancës me Gjermaninë dhe shpalli "përfundimin e të gjitha lidhjeve shtetërore që më parë e lidhnin këtë shtet me kombet e tjera." Më 3 mars, Gjermania dhe Rusia Bolshevike nënshkruan Traktatin e Brest-Litovsk, i cili deklaronte se vendet baltike ishin në zonën e interesit gjerman dhe se Rusia hoqi dorë nga çdo pretendim ndaj tyre. Më 23 mars, Gjermania njohu zyrtarisht Lituaninë e pavarur në bazë të deklaratës së 11 dhjetorit. Megjithatë, vendi ishte ende i pushtuar nga trupat gjermane, Këshilli ende nuk kishte ndonjë pushtet aktual dhe ai trajtohej vetëm si një bord këshillues nga gjermanët.

## Referime
**Burime**
*
*
*
*
Xhamia e Rokës

parapamje|Harta e Piri Reis
**Xhamia e Rokës**  ishte një xhami e epokës osmane në periferinë e vogël të Rokkës, pranë qytetit të Nartës, në Greqinë veriperëndimore. Ishte një nga tetë xhamitë e Artës, dhe ndër gjashtë xhamitë që nuk kanë egzistojnë më.

## Historia 
Gjatë kohës osmane, në Arta dhe në rajonin përreth kishte tetë xhami: Xhamia Feuzul, Xhamia e Sulltan Mehmetit, Xhamia e Sulltan Bajazidit, Xhamia e Kiliç Beut, Xhamia e Teqesë dhe Xhamia e Beut brenda kufijve të Artës, dhe Xhamia e Faik Pashës dhe Rokka Xhamia jashtë Nartës. 

Viti i saktë i ndërtimit të xhamisë në Rokka nuk dihet, por mendohet se është ndërtuar në të njëjtën kohë me xhaminë e Faik Pashës, siç është paraqitur në një hartë të shkrimtarit osman Piri Reis në shekullin e pesëmbëdhjetë. Reis në veprën e tij e ka paraqitur Nartën me tre xhami, një brënda kalasë, xhaminë e Faik Pashës dhe atë në Rokka.  Po kështu të panjohura janë arsyet pse një xhami u ndërtua në një vendbanim kaq të vogël, pasi deri në fund të shekullit të shtatëmbëdhjetë në rajon e vetmja prani myslimane ishte një forcë e vogël ushtarake osmane; qytetarët e parë myslimanë do të mbërrinin në vitin 1684, pas ikjes së tyre nga Preveza, e cila kishte rënë në duart e venedikasëve. 

Raporti i konsullatës ruse të Artës në vitin 1877 shënon ekzistencën e pesëdhjetë familjeve të krishtera dhe tridhjetë familjeve myslimane në fshatin Rokka. Në fshat kishte dy shkolla, një e krishterë dhe një myslimane, një kishë dhe një xhami.  Serafeim Ksenopoulos, mitropoliti i Artës në vitet 1864–1894, shkroi se Roka banohej nga njëzet e dy familje të krishtera dhe tridhjetë myslimanë. Të krishterët përdornin kishën e Shën Gjergjit, ndërsa xhamia shërbente për nevojat e komunitetit mysliman. Sipas mitropolitit, xhamia Rokka ishte unike ndër xhamitë e Artës si e vetmja që nuk ishte ndërtuar mbi një kishë krishtere paraekzistuese. Xhamia e Rokës ishte nje nga xhamitë më të mëdha te qytetit. 

Pasi rajoni më i gjerë i Artës u aneksua nga Greqia në 1912  pas fitores së Lidhjes Ballkanike shqiptarët e Epirit u larguan nga zona dhe xhamia në Rokka iu nënshtrua të njëjtit fat si shumica e monumenteve të tjera osmane në rajon, të cilat ose u shkatërruan nga të krishterët vendas ose u lanë të lënë pas dore të kalbet dhe të shemben.

## Shih edhe 
* Shqiptarët në Greqi
* Greqia Osmane

## Shhënime 
## Referime
Isabella Löwengrip

**Isabella Desirée Löwengrip**, e njohur gjithashtu si " **Blondinbella** ", është një sipërmarrëse suedeze, autore, pedagoge dhe blogere. 

## Jeta 
Löwengrip ka lindur në vitin 1990 në Järfälla. Löwengrip ndoqi shkollën e mesme në Jensen Gymnasium Norra në Stokholm. Gjatë periudhës së shkollës së mesme ajo ishte politikisht aktive brenda Lidhjes së Rinisë së Moderuar (suedisht: Moderata ungdomsförbundet, MUF). Që atëherë ajo është larguar nga Partia e Moderuar . 

Në shtator 2005, në moshën 14-vjeçare, Löwengrip hapi blogun Blondinbella dhe në këtë mënyrë u bë një nga ndikuesit e parë në jetën e shoqërisë suedeze. Në vitin 2010 Blondinbella.se ishte blogu më i madh privat i Suedisë dhe Löwengrip u emërua "Rrjetëzuesja e Biznesit të Vitit" (Business Networker of the Year) nga Business Network International. Sot, Löwengrip ka blogun më të madh në zonën nordike me më shumë se një milion vizitorë në muaj.

Në vitin 2007, në moshën 16-vjeçare, Löwengrip themeloi kompaninë e saj të parë "Bellme AB". Që atëherë, ajo ka qenë kryeredaktore për Revistën "Egoboost" dhe kryetare e bordit të "Vj1890", ka luajtur një rol në filmin *Orion*, dhe ka marrë pjesë në një sërë programesh argëtuese, si prezantuese dhe e ftuar. 

Në vitin 2008, Löwengrip mori pjesë në versionin suedez të *Dancing with The Stars*, të quajtur , si një nga garuesit e famshëm. Ajo ishte, gjithashtu, një intervistuese në MTV Video Music Awards 2009 në New York City.

## Jeta personale 
Më 31 gusht 2013, Löwengrip u martua me Odd Spångberg. Çifti ka dy fëmijë së bashku. Më 11 maj 2017, Löwengrip njoftoi në blogun e saj se ajo dhe Spångberg po divorcoheshin.

Në një intervistë në emisionin televiziv *Skavlan* në tetor 2018, Löwengrip tha se ajo ishte diagnostikuar me çrregullim të hiperaktivitetit të deficitit të vëmendjes (ADHD) dhe sindromën Asperger.

## Çmimet 
parapamje|300x300px| Isabella Löwengrip duke mbajtur një leksion në Institutin Mbretëror të Teknologjisë KTH në Stokholm në prill 2012

* Rrjetëzuesi i Biznesit të Vitit (BNI) (2010)
* Komunikuesi i Vitit (Sipërmarrësit e Rinj të Suedisë) (2011)
* Blogu i Vitit, biznes (Çmimet për Blogun, Veckorevyn) (2013)
* Një nga nënat më të fuqishme të Suedisë (revista Mama) (2016)
* Një nga Super Ndikuesit Dixhital të Vitit (Hammer & Hanborg) (2016)
Naxhije Buçinca

**Naxhije Buçinca** u lind më 15 prill 1935 në Ulqin, Mal të Zi. Ajo i përket gjeneratave të para të mësuesëve në Mal të Zi dhe Kosovë. Është aktiviste për mbrojtjen e të drejtave të vajzave dhe grave, shkollimin dhe fuqizimin e tyre në vendimarrje. 

Naxhija është e martuar dhe ka dy fëmijë, Gencin dhe Xheraldinën.

## Arsimimi 
Naxhije Buçinca ka përfunduar studimet në Universitetin e Prishtinës “Hasan Prishtina”, në degën Gjuhë dhe Letërsi Shqipe, dhe ka punuar si mësuese në shkollën fillore *Dardania* për një kohë të gjatë.

Në vitin 1979 së bashku me bashkëshortin Fahriun, themeloi *Fondin e Çiftit Buçinca* që organizon çdo vit takimet e Poetëve Shqiptarë në Komunën e Vushtrrisë. 

Të dy ata njihen si veteranë të arsimit dhe pjesën më të madhe të jetës së tyre ia kushtuan emancipimit dhe shkollimit të gruas shqiptare ku edhe në ditët më të vështira të popullit shqiptar, u fokusuan në identifikimin e vajzave që nuk lejoheshin nga familjarët të shkonin në shkollë. 

Aktivitetin e tyre e filluan në Komunën e Vushtrrisë, për të vazhduar edhe në 23 komuna të tjera në Republikën e Kosovës. Gjatë vitit 2013 sipas statistikave rreth 1 mijë vajza kanë arritur të vijojnë mësimet nëpër institucione shkolle dhe edukative. Duke pasur parasysh idetë e familjeve konservative ishte i vështirë ndryshimi i mendësisë së tyre, mirëpo me kalimin e kohës gjithnjë e më shumë shihej rezultat më i mirë.

## Veprat 
* Cafo Beg Ulqini: Jeta dhe veprimtaria politike, 2009
* Mizoritë serbe në Vushtrri dhe rrethinë (1918-1956), 2009
* Zhvillimi i kulturës fizike dhe sportit në Vushtrri (1900-2000), 2010
* Si e menaxhova burgun e Smrekonicës, 2012
* Hasan Prishtina: Ndriçim i jetës dhe i veprës, 2018
* Teqet në Vushtrri (dorëshkrim)

## Shih edhe 
* Vushtrria
* Komuna e Vushtrrisë
* Takimet e Poeteshave Shqiptare

## Referime
Lufta Franko-Prusiane

**Lufta franko-prusiane** ose **lufta franko-gjermane**, e njohur ne France si **lufta e 1870-s**, ishte nje konflikt midis Perandorise se Dyte Franceze dhe Konfederates se Gjermanise Veriore, e drejtuar nga Mbreteria e Prusise. Kjo lufte zgjati nga 19 korriku 1870 deri ne 28 janar 1871, dhe u shkaktua kryesisht nga kembengulja Frances per te rivendosur poziten e saj dominuese mbi Europen kontinentale. Sipas disa historianeve, kancelari prusian Oto von Bismark e provokoi qellimisht Francen qe t'i shpallte lufte Prusise, qe te detyronte bashkimin e kater shteteve gjermane te pavarura jugore (Baden, Vyrtemberg, Bavaria dhe Hese-Darmshtadt) me Konfederaten e Gjermanise Veriore; historiane te tjere deklarojne se Bismarku i perdori rrethanat gjate rrjedhes se tyre. Te gjithe pranojne se Bismarku pa potencial per aleanca te reja gjermane, duke marre parasysh situaten ne pergjithesi.
Perandoria e Dytë Franceze

**Perandoria e Dyte Franceze** ishte nje regjim perandorak bonapartist i Napoleonit III nga 14 janari 1852 deri ne 27 tetor 1870, midis Republikave te Dyta dhe te Treta Franceze. Kjo periudhe permbante arritje domethenese ne infrastrukture dhe ekonomi, ndersa Franca rivendosi veten si fuqia dominuese ne Europe.

## Shiko edhe 
* Perandoria e Parë Franceze

## Referime
Kozeta Mamaqi

__NOINDEX__

Kozeta Mamaqi (1946) është një ndër gazetaret më të njohura tiranase. Kozeta profesionin e bëri me shumë pasion, mirëpo ngjarjet e lidhura në kohën e diktaturës i japin jetës të saj një kahe krejtësisht tjetër. Zëri, profesionalizmi dhe gjuha e pastër e Kozeta Mamaqi ne Radio Tirana do të jetoj përgjithmonë në kujtesën e dëgjuesve pasi që Kozeta është duke bërë jetë pensionisteje.
## Jeta Personale 
Kur ishte në gjimnaz Kozeta Mamaqi e prirë nga dëshira e madhe për t’i ndihmuar njerëzit donte që me profesion të bëhej kirurge. Mirëpo babi i saj, Dashnor Mamaqi, i cili në atë kohë ishte kryeredaktor i “Zërit të Popullit” kishte dëshirë që e bija të ndiqte rrugën e gazetarisë. Kozeta kishte rrespekt shumë të madh per babën e saj dhe vendosi me dëshirë t’ia dëgjonte fjalën dhe t’ia plotësonte dëshirën.

Pas përfundimit të gjimnazit ajo nisi studimet për gjuhë e letërsi shqipe dhe në të njëjtën kohë ishte duke vijuar edhe kursin për gazetari, ku duhet përmendur që Kozeta ishte e vetmja vajzë në kurs. Kozeta mësimet i kishte marrë nga Dritëro Agolli, Marash Hajati, Hamit Boriçi etj., kta janë kokat e gazetarisë së asaj kohe. 

## Karriera 
Pas përfundimit të universitetit dhe kursit të gazetarisë, Kozeta ishte e planifikuar të punonte në Radiotelevizionin Shqiptar, mirëpo pasi që u fejua ajo fillo karrierën duke punuar në gazetën “Adriatiku” në Durrës. Kozeta punoi në gazetën “Adriatiku” nga viti 1967 deri në vitin 1974. Etapa tjetër në karrierën e Kozeta Mamqit fillon me transferimin e të shoqit në Tiranë, ku ajo punësohet në revistën mujore “Ylli”. Mirëpo në te njejën kohë, në vitin 1975 filluan problemet me të atin ku si shkas i politikës dhe partisë sulmohej familja Mamaqi dhe këtu përfundon edhe karriera e gazetarisë per zonjën Kozeta Mamaqi. 

 

## Referime
Hyrije Pehlivani Krypa

Grafiste

Dashuria per artin ishte e dukshme te Hyrije Krypa qe ne vegieli. Me qejfin me te madh i zhyste duart ne argile dhe prej saj i punonte kukullat per te luajtur. Talentin e saj e shfaqi edhe ne bankat shkollore gate ores se artit figurativ.

Çdo herè merrte levdata nga mèsimdhènêsit pèr punimet qè i bènte.

Nē klasën e tete, arsimtari i artit e keshilloi te vazhdonte te merrej me art. Keshtu edhe veproi. I pelqente lira e tê shprehurit artistik dhe prandaj zgjodhi rrugèn e artit. U diploma ne grafike.

Ne veprat e saj, vemendjen me te madhe a kushtoi portreteve të grave. Vepra "Nën puplat e palloit", njèra prej veprave te saj mè te veçanta, eshte pjese e fondusit të Galerise Kombetare te Kosoves ne Prishtine. Ne kete veper, ajo e kishte paragitur gruan si nie mbretèreshe krenare, me puplat e bukura te palloit mbi koke. Puplat ia shtone bukurine, por ne te njejtën kohe e simbolizoine peshën e madhe qe gruaja e mban mbi supe. Vera te tjera tè njohura tè saj jane edhe "Vajza me fruta" e "Ganimete Terbeshi". 

Hyrija ka ekspozuar neper vende të ndryshme dhe ka punuar per dyzet vet ne arsim. Ajo ka gene edhe recensente e librit "Kultura Figurative" per klasen V dhe VI.

Edhe pse ne moshe te shtyre ajo akoma vazhdon te pikturojë.

Arti mbetet pjese e pandashme e jetès së saj.

## Referime
Rrjeti i Grave të Kosovës

Misioni i **Rrjetit të Grave të Kosovës** është të mbështesë, mbrojë dhe promovojë të drejtat dhe interesat e grave dhe vajzave në Kosovë, pavarësisht bindjeve të tyre politike, fetare, moshës, nivelit të edukimit, orientimit seksual dhe aftësive.

RrGK ka vizionin e një Kosove ku gratë dhe burrat janë të barabartë dhe kanë mundësi të barabarta për arsimim, punësim, pjesëmarrje politike, kujdes shëndetësor dhe një jetë pa dhunë. Strategjia e RrGK-së përfshin gjashtë fusha programatike, të cilat shpjegohen më poshtë. RrGK e zbaton Strategjinë e saj në bashkëpunim të ngushtë me 140 organizatat anëtare dhe partnerët e saj.

Duke përfaqësuar interesat e 140 organizatave të ndryshme të grave në mbarë Kosovën, RrGK është një organizatë udhëheqëse në mesin e organizatave të shoqërisë civile në Kosovë dhe në rajon. Anëtarët tanë përfshijnë grupe të ndryshme etnike, mosha, aftësi dhe zona gjeografike. Ata punojnë për çështje të rëndësishme për njerëzit, veçanërisht për gratë dhe vajzat, brenda komuniteteve të tyre. Informatat janë gjithashtu në dispozicion sipas komunës dhe fushës së veprimit.

## Shiko edhe 
* Të drejtat e grave

## Referime
Bonapartizmi

**Bonapartizmi** eshte ideologjia politike e prejardhur nga Napoleon Bonaparti dhe nga ndjekesit dhe pasardhesit e tij. Ky term ishte perdorur per t'iu referuar njerezve qe shpresonin te rivendosnin Shtepine e Bonaparteve dhe stilin e saj te qeverisjes. Ne kete kuptim, nje bonapartist ishte nje person qe merrte pjese aktivisht ne grupet politike konservative, monarkiste dhe imperialiste ne Francen e shekullit XIX.
Nafije Meka

Nafije Meka (1942-2019) është një shkencëtare kosovare e njohur për kontributet e saj në fushën e biokimisë. Nafije sfidoi pritshmëritë shoqërore duke iu kushtuar studimeve në proceset kimike dhe transformimet që ndodhin në organizmat e gjallë.

## Jeta e hershme dhe Arsimimi 
Nafije përfundoi arsimin fillor dhe të mesëm në qytetin e saj të lindjes, në Gjakovë, Kosovë. Pastaj vazhdoi studimet në Kimi në Universitetin e Prishtinës, duke mbaruar në vitin 1965. Duke vazhduar rrugën e saj akademike, ajo ndoqi studimet pasuniversitare në Biokimi në Fakultetin e Shkencave Matematiko-Natyrore në Zagreb, Kroaci, ku mori gradën magjistrale në vitin 1973. Në vitin 1980, ajo përfundoi studimet e doktoratës në Fakultetin e Mjekësisë në Universitetin e Prishtinës.

## Karriera 
Nafije nisi karrierën si mësuese kimie në një shkollë të mesme në Prishtinë. Në vitin 1972, u emërua si asistente në Biokimi në Fakultetin e Mjekësisë në Universitetin e Prishtinës, ku më pas arriti titullin e profesores. Ajo u bë doktorja e parë femër e biokimisë nga Kosova.

## Kontributet 
Gjatë karrierës së saj, Nafije Meka botoi shumë punime shkencore si autore dhe bashkëautore, lënë një gjurmë të pashlyeshme dhe kontribute të mëdha për brezat e ardhshëm. Hulumtimi i saj në biokimikë ka ndihmuar në avancimin e kuptimit në aspekte të ndryshme të fushës, pasuruar komunitetin shkencor dhe hapur rrugën për hulumtime të mëtejshme.

## Trashëgimia 
Puna e Nafije Mekës në fushën e biokimisë nuk është vetëm e njohur në komunitetin shkencor, por shërben gjithashtu si një inspirim për gratë në Kosovë dhe më gjerë. Dedikimi i saj ndaj fushës së saj dhe vendosmëria për të shkëlqyer në një profesion të dominuar nga meshkujt ka lënë një trashëgimi të qëndrueshme, duke inspiruar brezat e ardhshëm të shkencëtarëve të ndjekin pasionet e tyre pa frikë.

## Referime
Comcast

**Comcast Corporation** (e njohur thjesht si **Comcast**, dhe e njohur më parë si **American Cable Systems** dhe **Comcast Holdings**, e stilizuar me të gjitha shkronjat si **COMCAST**), e inkorporuar dhe me seli në Filadelfia, është një konglomerat shumëkombësh amerikan i telekomunikacionit dhe medias. Korporata është kompania e dytë më e madhe e transmetimit dhe televizionit kabllor në botë për nga të ardhurat (pas AT&T). Është kompania e tretë më e madhe e TV me pagesë, kompania e dytë më e madhe e televizionit kabllor sipas abonentëve dhe ofruesi më i madh i shërbimit të internetit në shtëpi në Shtetet e Bashkuara.
Monarkizmi

**Monarkizmi** eshte mbeshtetja e nje sistemi monarkie ose e nje sundimi monarkik. Nje monarkist eshte nje individ qe mbeshtet kete forme qeverisjeje pavaresisht ndonje monarku te caktuar, ndersa ai qe mbeshtet nje monark te caktuar quhet rojalist. Ndersa e kunderta e monarkizmit eshte republikanizmi.
Shtëpia e Bonapartëve

**Shtepia e Bonaparteve** eshte nje ish-dinasti europiane mbreterore dhe perandorake me origjine korsikane. U themelua ne 1804 nga Napoleon Bonaparti, djali i fisnikut korsikan Karlo Buonaparti dhe Leticia Buonapartit. Kjo dinasti u zhvillua me Lufterat Napoleonike dhe pushtimin e Evropes nga Napoleoni, i cili vendosi familjaret e tij si kryesues te shteteve kukull qe ai kishte pushtuar.
Uniqlo

Uniqlo Co., Ltd. (japonisht: 株式会社ユニクロ, *Kabushiki-gaisha Yunikuro*) është një kompani japoneze që projekton, prodhon dhe shet veshje të rastësishme. E themeluar fillimisht në Japoni, kompania u zgjerua përtej Japonisë në shekullin e 21-të dhe shpejt u bë një markë e madhe veshjesh, e krahasueshme me kompani të tilla si H&M. Uniqlo kishte më shumë se 2,400 dyqane në të gjithë botën në 2024.

## Histori
Uniqlo u themelua në vitin 1949 në Ube (Yamaguchi) si pjesë e grupit të kompanive Fast Retailing.

Në vitin 1984, një dyqan veshjesh rastësore unisex i quajtur Unique Clothing Warehouse, i shkurtuar më vonë në Uniqlo, u hap në Hiroshima.

Uniqlo hapi dyqanin e tij të parë jashtë Japonisë në Londër në 2001 dhe dyqanin e parë në Shangai në 2002. Në vitin 2005, Uniqlo e parë amerikane u hap në Nju Jork.

Uniqlo aktualisht punëson më shumë se 30,000 njerëz dhe operon në më shumë se 26 vende. Ka mbi 800 dyqane Uniqlo në Japoni (mbi 100 vetëm në Tokio) dhe mbi 70 dyqane në Evropë.

## Logot

File:Uniqlo 1999.svg|Logon e dikurshme Uniqlo (1998-2009)
File:UNIQLO logo.svg|Logoja e Uniqlo në alfabet
File:UNIQLO logo (Japanese).svg|Logoja e Uniqlo në japonisht

## Linqe te jashtme
Uebfaqja zyrtare e UNIQLO

## Kredencialet
Xhamia e Re (Larisa)

parapamje|Xhamia e Re
**Xhamia e Re** ose **Xhamia Jeni** ( *Geni Tzami*, nga turqishtja *Yeni Camii*, "Xhamia e re") është një xhami historike në Larisa, Greqi.

## Historia 
Xhamia u ndërtua rreth fundit të shekullit të 19-të, në qendër të qytetit.  Data e saktë e ndërtimit të saj, si dhe themelimi i saj nuk dihen, por dekorimi neoklasik si në pjesën e jashtme ashtu edhe në brendësi i tregon që mund të jetë ndërtuar diku në shekullin e 19-të. Ishte e fundit nga disa xhamitë e ndërtuara në qytet nën sundimin osman, prej nga vjen emri i saj.

Xhamia vazhdoi të përdoret nga myslimanët vendas deri në vitin 1924, kur ata u larguan si pasojë e shkëmbimit të popullsisë greko-turke (shumica e tyre shqipetare). Nga viti 1939 deri në vitin 1941 ndërtesa u përdor për të strehuar Bibliotekën Bashkiake dhe një koleksion të vogël arkeologjik, i cili u grabit pjesërisht nga forcat pushtuese gjatë pushtimit të Greqisë nga Boshti. 

## Dizajn 
Ndërtesa është në formë katrore, me një sallë lutjesh me nëntë dritare të harkuara dhe një çati me katër anë, të mbuluar me tjegulla. Hyrja ka një portik me tre palë të mbuluara nga tre gjysmë kupola. 

## Shiko gjithashtu 
* Islami në Greqi

## Referime
Enea Mihaj

**Enea Mihaj** (lindur më 5 korrik 1998) është një futbollist profesionist shqiptar i cili luan si qëndër-mbrojtës për klubin portugez Famalicão dhe kombëtaren shqiptare.

## Jeta e hershme
Mihaj lindi në Shqipëri dhe sëbashku me familjen emigruan në Selanik të Greqisë dhe më pas në Rodë, aty ku ai hodhi hapat e para në futboll. Në moshën 13 vjeç, Mihaj u bë pjesë e akademisë Olympic Arena, duke u dalluar me performancat e tij. Në vitin 2011, ai u ble nga Panetolikos, duke u bërë pjesë e akademisë.

## Karriera në klub 
### Panetolikos 
Mihaj u përshtat për herë të parë për Panetolikos më 14 dhjetor 2016 në një ndeshje të Kupës së Greqisë 2016–17 kundër Kallitheas ku ai ishte një zëvendësues i papërdorur. Pas dy ndeshjeve të ligës si zëvendësues i papërdorur, ai bëri debutimin e tij profesional më 11 janar 2017 në një ndeshje kupe kundër PAOK-ut, duke hyrë si zëvendësues në minutën e 87-të në vend të Giorgos Mygas.

### PAOK 
Më 21 qershor 2019, Mihaj nënshkroi me PAOK-un. Më 12 korrik 2020, ai shënoi golin e tij të parë për PAOK-un në fitoren 1–0 jashtë fushe kundër Olympiacos në minutën e 90-të.

### Famalicão 
Më 15 gusht 2022, Mihaj nënshkroi një kontratë trevjeçare me klubin e Primeira Liga Famalicão.

## Karriera ndërkombëtare 
### Rinia 
Mihaj mori thirrjen e tij të parë në ekipin e Shqipërisë U-19 nga trajneri Arjan Bellaj për turneun Roma Caput Mundi në shkurt dhe mars 2016.

Ai mori thirrjen e tij të parë në nivelin U-21 nga trajneri Redi Jupi për ndeshjen kualifikuese të UEFA-s për Kampionatin Evropian U21 2017 në Grupin 4 kundër Izraelit më 10 tetor 2016. Ai bëri debutimin e tij në humbjen 4–0, duke hyrë si zëvendësues në pjesën e parë në vend të Kostandin Kariqit.

Ai u thirr sërish në ekipin e Shqipërisë U-21 për dy ndeshje miqësore kundër Moldavisë më 25 dhe 27 mars 2017.

### Senior 
Mihaj mori thirrjen e tij të parë për në ekipin e të rriturve të Shqipërisë nga trajneri Christian Panucci për debutimin 2018–19 të UEFA Nations League C kundër Izraelit dhe Skocisë më 7 dhe 10 shtator 2018. Ai bëri debutimin e tij ndërkombëtar në humbjen 2–0 si mysafir ndaj Skocisë, duke hyrë në minutat e fundit të ndeshjes.

Mihaj u emërua në skuadër nga menaxheri i ri Sylvinho për ndeshjen hapëse kualifikuese të UEFA Euro 2024 kundër Polonisë në mars 2023, duke plotësuar të dëmtuarin Ardian Ismajli.

## Statistikat e karrierës 
### Ndërkombëtare 
## Referime
Paramount Global

**Paramount Global** (duke bërë biznes si **Paramount**, më parë si **ViacomCBS**) është një konglomerat masiv multinacional amerikan dhe argëtues i kontrolluar nga National Amusements dhe me seli në One Astor Plaza në Midtown Manhattan në qytetin e Nju Jorkut. Kompania u formua më 4 dhjetor 2019, si ViacomCBS Inc. përmes bashkimit të mishërimeve të dyta të CBS Corporation dhe Viacom (të cilat u ndanë nga Viacom origjinal më 31 dhjetor 2005). Kompania ndryshoi emrin e saj në Paramount Global më 16 shkurt 2022, një ditë pas prezantimit të fitimeve të tremujorit të katërt.

Pronat kryesore të Paramount përfshijnë studion e filmit dhe televizionit të ngjashëm me Paramount Pictures, CBS Entertainment Group (i përbërë nga rrjeti televiziv CBS, stacionet televizive, BET Networks, (i cili zotëron kanalet BET dhe VH1, ndër të tjera) dhe asete të tjera të markës CBS), rrjetet mediatike (të përbëra nga rrjetet televizive kabllore me bazë në SHBA, duke përfshirë MTV, Nickelodeon, Comedy Central, CMT, Paramount Network dhe Showtime) dhe shërbimet e transmetimit të kompanisë (duke përfshirë Paramount+ dhe Pluto TV). Ajo gjithashtu ka një divizion ndërkombëtar që menaxhon versionet ndërkombëtare të rrjeteve të tij televizive me pagesë, si dhe asetet specifike të rajonit, duke përfshirë Telefe të Argjentinës, Chilevisión të Kilit, Colors TV të Indisë, Channel 5 të Mbretërisë së Bashkuar dhe Network 10 të Australisë. Midis 2011 dhe 2023, Divizioni zotëronte gjithashtu 30% të aksioneve në studion Rainbow S.p.A.

Që nga viti 2019, kompania operon mbi 170 rrjete dhe arrin rreth 700 milionë abonentë në 180 vende.
Ura me Pesë Pavijone

parapamje|Ura me pesë pavione
**Ura e Pesë Pavijoneve**, e njohur gjithashtu si **Ura e Lotusit,** është një urë këmbësorësh me hark guri në Parkun Kombëtar të Liqenit të Slender West në distriktin Hanjiang, Yangzhou, në Jiangsu, Kinë. Është një nga katër urat në shiun e mjegullt, një nga 24 pamjet e Yangzhou nën Qing, dhe është bërë një pikë referimi e qytetit duke qënë një nga më të veçantat.
Karlo Bonaparti

**Karlo Maria Buonaparti** (27 mars 1746 - 24 shkurt 1785) ishte nje avokat korsikan i njohur me se miri si babai i Napoleon Bonapartit dhe si gjyshi i Napoleonit III. Ai u martua me Leticia Bonapartin (Ramolino) dhe paten bashke trembedhjete femije, nga te cilet tete mbijetuan pas femijerise.
Leticia Bonaparti

**Maria-Leticia Bonaparti** (lindur **Ramolino**, 24 gusht 1750 ose 1749 - 2 shkurt 1836), e njohur thjesht si **Leticia Bonaparti**, ishte nje fisnike korsikane dhe mamaja e **Napoleon Bonapartit**. Ajo mori titullin "**Madame Mere**" (shqiperurar nga frengjishtja "Zonja Mëmë") per shak te statusit te saj si mamaja e Perandorit. Ajo u martua me Karlo Buonapartin.
Rojalizmi

**Rojalizmi** eshte mbeshtetja e nje monarku si krye te nje mbreterie ose te nje dinastie te caktuar. Individi qe praktikon rojalizmin quhet **rojalist**. Rojalizmi ndryshon nga monarkizmi ne aspektin qe monarkizmi mbeshtet sistemin monarkik per nje shtet te caktuar, pa mbeshtetur nje monark te caktuar. Me se shumti, termi rojalist perdoret per t'iu referuar dikujt qe mbeshtet regjimin e tanishem, ose nje regjim qe eshte rrezuar se fundmi per te formuar nje republike.
Republikanizmi

Ne filozofine politike, **republikanizmi** eshte nje ideologji politike perendimore qe permbledh nje sere idesh, si virtyti, pjesemarrja politike, demet nga korrupsioni, kushtetuta e perzier, sundimi i ligjit etj. Historikisht, republikanizmi thekson rendesine e veteqeverisjes.
Vetëqeverisja

**Vetëqeverisja** eshte aftesia e nje personi ose grupi qe te kryeje te gjtiha funksionet e qeverisjes pa nderhyrje nga nje autoritet i jashtem. Veteqeverisja mund t'i referohet dhe mund t'i aplikohet cdo lloj institucioni, nga familja deri te shtetet.
Nënshkruesit e Aktit të Pavarësisë së Lituanisë

parapamje|250px|Njëzet nënshkruesit
**Nënshkruesit e Aktit të Pavarësisë së Lituanisë** ishin njëzet lituanezët që nënshkruan Aktin e Pavarësisë së Lituanisë më 16 shkurt 1918. Nënshkruesit u zgjodhën në Këshillin e Lituanisë nga Konferenca e Vilniusit në shtator 1917 dhe iu besua misioni i krijimin e një shteti të pavarur lituanez. Pavarësia e shpallur u krijua vetëm në fund të vitit 1918, pasi Gjermania humbi Luftën e Parë Botërore dhe trupat e saj u tërhoqën nga territori lituanez. Ajo që pasoi ishte një proces i gjatë i ndërtimit të shtetit, përcaktimit të kufijve të tij dhe fitimit të njohjes diplomatike ndërkombëtare. Nënshkruesit patën sukses në misionin e tyre dhe Lituania e pavarur mbijetoi derisa Bashkimi Sovjetik pushtoi shtetin më 15 qershor 1940.

Prejardhja e tyre politike, profesionale dhe sociale ishte e ndryshme. Disa u ngritën në rëndësi politike; [Antanas Smetona]] dhe Aleksandras Stulginskis u zgjodhën më vonë Presidentë të Lituanisë dhe Jonas Vileišis vazhdoi të bëhej kryetar i Kaunas, kryeqyteti i përkohshëm i Lituanisë. Pasi Lituania humbi pavarësinë e saj gjatë Luftës së Dytë Botërore, gjashtë nga nënshkruesit e mbijetuar u dërguan në burg ose u ekzekutuan nga qeveria sovjetike dhe gjashtë të tjerë emigruan në vendet perëndimore.

## Nënshkruesit
## Referime
Hajredin Shabani

parapamje|Shabani me veshje popullore çame
**Hajredin Shabani (Balua)** ishte folklorist dhe këngëtar, veçanërisht i këngës çame. Ai lindi në Çamëri, por jetoi dhe e zhvilloi veprimtarinë e tij në ansamblin “Çamëria” në Vlorë.  

## Karriera artistike 
Që prej krijimit të ansamblit folklorik “Çamëria” në vitin 1978, Hajredini ose Balua siç e thërritnin kolegët ishte një nga shtyllat e tij si këngëtar i këngëve folklorike të zonës së Çamërisë. Gjatë kësaj kohe, Shabani ka kontribuar fort jo vetëm në këndimin e isos dhe këngës epike çame,  por edhe në krijimin e këngëve të bazuara në folklorin çam. 

Hajredini gjithashtu njihet edhe si mbledhës folklorit çam bashkë me Fatos Rrapaj. 

## Shih edhe 
* Folkloristika dhe foklori shqiptar 
* Historia e Çamërisë

## Referime
Xhamia e Partenonit

[parapamje|Xhamia e Partenonit dhe burrat me [Veshjet popullore shqiptare|veshjet shiptare (fustanellë)]]
**Xhamia e Partenonit** (turqisht: *Partenon Camii*) i referohet nje nga dy vendeve te praktikimit te fese islame te ndertuara brenda Partenonit ne periudhen osmane te Greqise.

E para ishte xhamia e transformuar nga Kisha e Zonjes Sone te Athines, qe u shkaterrua nga nje bombardim venedikas gjate rrethimit te Akropolit ne 1687. E dyta ishte nje ndertese qe u ngrit ne hapesiren e hapur ku qendronte me para qendra e Partenonit; kjo u prish ne 1843.
Beteja e Devesë

parapamje|Aliu dhe Aisheja në Betejën e Devesë
**Beteja e Devese** (arabisht: مَعْرَكَة اَلْجَمَلِ, romanizuar: *Maʿrakat al-Jamal*) u zhvillua jashte qytetit te Basras, Irak ne 656 e.s. Beteja u luftua nga forcat e ushtrise se katert te kalifit Ali dhe nga ushtria rebele nen drejtimin e Aishes, Talhas dhe Zubejrit.
Beteja e Zinxhirëve

[parapamje|240px|

Lëvizja e ushtrisë së [Halid Bin al-Velidit dhe ushtrisë sasanide para betejës. Strategjia e Halidit ishte të lodhte ushtrinë sasanide.]]
**Beteja e Sallasil-it** (Arabisht: معركة ذات السلاسل, romanizuar: *Dhat al-Salasil*), e njohur edhe si **beteja e Zinxhireve**, ishte beteja e pare e luftuar midis kalifatit te Rashidunit dhe Perandorise Sasanide ne prill 633.

Kjo beteje u luftua ne Kuvajti ne sotem dhe u fitua nga forcat e kalifatit te Rashidunit. Ishte e para here qe myslimanët zgjeruan kufijte jashte Arabise, gje qe nisi pushtimet arabe.
Perandoria Sasanide

parapamje|*Derafsh kaviani* (standard mbretëror)
parapamje|*Simurgh* (emblemi perandorak)
[parapamje|Perandoria Sasaniane në shtrirjen e saj më të madhe shek. 620, nën [Khosrov II]]
**Perandoria Sasanide** ose **Sasaniane** (persisht: *Ērānšahr* "Perandoria e iranianëve", persishtja moderne:ایران‌شهر, prej nga rrjedhin termat persiane të reja *Iranshahr* ose *Iran*), gjithashtu e njohur si **Perandoria e Dyte Perse** ose **Perandoria e Re Perse**, ishte perandoria e fundit iraniane para ekspansionit islam te shekujve VII-VIII. E emertuar pas dinastise se Sasan-it, zgjati mbi kater shekuj, nga 224 deri ne 651, gje qe e ben dinastine perandorake perse te dyte per nga jetegjatesia, pas Perandorise Parthiane.
Historia e Iranit

[parapamje|[Perandoria Akaemenide]]
**Historia e Iranit** (ose e Persise, sic njihej ne boten perendimore) eshte e lidhur me historine e Iranit te Madh, nje rajon socialo-kulturor qe perfshin zonen midis Anadollise dhe lumit Ind. Ne mes te kesaj zone gjendet Irani i sotem, qe zoteron pjesen me te madhe te pllajes iraniane.
Perandoria Parthiane

[parapamje|Perandoria Parthiane në 94 para Krishtit në shtrirjen e saj më të madhe, gjatë mbretërimit të [Mithridates II (r. 124–91 pes)]]
**Perandoria Parthiane** (Nga greqishtja Ἀρσάκης *Arsakēs*, nga parthianishtja 𐭀𐭓𐭔𐭊, romanizuar: *Aršak*), gjitahstu e njohur si **Perandoria Arsaside**, ishte nje fuqi e madhe kulturore dhe politike iraniane ne Iranin e lashte nga 247 p.e.s. deri ne 224 e.s.

Emri i dyte i vjen nga Arsasi I qe pushtoi rajoni e Parthias. Me vone Mitridati I pushtoi Mesopotamine dhe Median. Ne kulmin e saj, Perandoria Parthiane zgjatej nga lumi Eufrat deri ne Afganistanin dhe Pakistanin e sotem. Kjo perandori gjendej ne Rrugen e Mendafshit dhe u be rruge lidhese ndermjet Romes dhe Kines, dhe u be qender e tregtise. Mori pjese ne lufterat romako-parthiane.
Luftërat romako-parthiane

[parapamje|Relievi i luftërave romako-partiane në harkun e [Septim Severit, Romë]]
**Lufterat romako-parthiane** (54 p.e.s. - 217 e.s.) ishin nje seri konfliktesh mes Perandorise Parthiane dhe Republikes e Perandorise romake.

Ishin seria e pare ne lufterat romako-perse.
Luftërat romako-perse

[parapamje|[Roma, Parthia dhe Perandoria Seleukide në 200 para Krishtit. Së shpejti, romakët dhe parthinët do të pushtonin territoret e kontrolluara nga Seleukidët dhe do të bëheshin shtetet më të forta në Azinë perëndimore.]]
**Lufterat romako-perse** ose **lufterat romako-iraniane** ishin nje seri konfliktesh midis shteteve te botes greko-romake dhe dy perandorive iraniane te njepasnjeshme: asaj Parthiane dhe asaj Sasanide.

Keto luftera qe filluan me lufterat romako-parthiane u nderprene nga ekspansioni islam.
Instituti i Teknologjisë Karlsruhe

**Instituti i Teknologjisë në Karlsruhe** ( **KIT** ;   ) është një universitet kërkimor publik në Karlsruhe, Gjermani. Instituti është një qendër kombëtare kërkimore e Shoqatës Helmholtz . 

KIT u krijua në vitin 2009 kur **Universiteti i Karlsruhes** (  ), i themeluar në 1825 si një universitet kërkimor publik dhe i njohur gjithashtu si "Fridericiana", i bashkuar me **Qendrën Kërkimore të Karlsruhes** (  ), e cila fillimisht ishte krijuar në 1956 si një qendër kombëtare kërkimore bërthamore ( , ose KfK).  KIT është kështu institucioni i parë dhe i vetëm në Gjermani që kapërceu ndarjen e peizazhit shkencor dhe kërkimor gjerman në institucione akademike dhe joakademike në formën e bashkimit të dy llojeve të ndryshme të institucioneve. 

KIT është anëtar i TU9, një shoqëri e inkorporuar e instituteve më të mëdha dhe më të shquara gjermane të teknologjisë.  Si pjesë e Iniciativës së Përsosmërisë së Universiteteve Gjermane KIT ishte një nga tre universitetet që iu dha statusi i ekselencës në vitin 2006.  Në vijim "Strategjia Gjermane e Ekselencës" KIT u vlerësua si një nga njëmbëdhjetë "Universitetet e Ekselencës" në 2019.   

Në pjesën universitare të KIT-it të sotëm, inxhinieria mekanike e bazuar në shkencë u themelua në mesin e shekullit të 19-të nën drejtimin e Ferdinand Redtenbacher, i cili ndikoi në themelimin e universiteteve të tjera teknike, si ETH Zurich në 1855.  Në KIT ndodhet fakulteti i parë gjerman për shkenca kompjuterike në i krijuar në 1972.    Më 2 gusht 1984, universiteti mori e-mailin e parë ne botë me drejtim Gjermaninë. 

Alumni i KIT përfshijnë gjashtë laureatë të çmimit Nobel dhe nëntë fitues të çmimit Leibniz . Instituti i Teknologjisë i Karlsruhes është i njohur për shumë shpikës dhe sipërmarrës që kanë studiuar ose dhënë mësim atje, duke përfshirë Heinrich Hertz, Karl Friedrich Benz dhe themeluesit e SAP SE . 

Burime
Qeveria jugosllave në mërgim

[parapamje|Hoteli Claridge në [Londër, ku ishte vendosur qeveria jugosllave në mërgim gjatë luftës.]]
**Qeveria e Mbreterise Jugosllave ne mergim** (serbo-kroatisht: Влада Краљевине Југославије у егзилу *Vlada Kraljevine Jugoslavije u egzilu*) ishte nje qeveri ne mergim e Jugosllavise e drejtuar nga Mbreti Pjeter II i Jugosllavisë.
[parapamje|majtas|Mbreti Pjetri II duke u takuar me Kryeministrin e Qeverisë Jugosllave në Mërgim, [Ivan Shubashiq.]]

Ajo u evakua nga Beogradi ne prill 1941 pas pushtimit te Jugosllavise nga Boshti nazi-fashist, dhe ne fillim shkoi ne Greqi, me pas ne Palestine mandatore, pastaj ne Egjipt dhe ne fund, ne qershor 1941, ne Mbreterine e Bashkuar e Britanisë së Madhe dhe Irlandës së Veriut. Prandaj gjithashtu njihet si **"Qeveria ne Londer"**. Pushoi se ekzistuari ne 1945 me vendosjen e Josip Broz Titos ne krye te RSF te Jugosllavise.
Korpusi I

**Korpusi I** (në Turqisht: *1 nci Kolordu or Birinci Kolordu*) i Perandorise Osmane ishte nje nga korpuset e ushtrise osmane qe perbehej nga shqiptare etnike.

U formua ne fillimin e shekullit XIX pergjate reformave ushtarke osmane. Mori pjese ne lufterat ballkanike dhe ne Luften e Pare Boterore.
Shpresa Vinca

**Shpresa Vinca-Tuda** (e lindur më 1939) është shkrimtare e njohur për femijë dhe studiuese e folklorit Shqiptar. Shpresa u lind në Veleshtë të Struges në Kosovë. Studimet e Gjuhës dhe Letrësisë Shqipe i përfundoi në Universitetin e Prishtinës. 

## Veprat 
Ajo është autore e librave si "Jeta jonë është pranverë" (1978) dhe "O ju moj lule" (1979), kurse pas vdekjes së saj shtëpia botuese *Rilindja* e botoi përmbledhjen me poezi dhe tregime "Kur s'është nëna në shtëpi" (1985). 

Poezitë e para, Shpresa i botoi në revistat për femijë, Gezimi, Fatosi, Pioneri, etj. Ajo ishte nje studiuese e zellshme dhe mbledhese e folklorit te  treves se Struges. Mblodhi dhe sistemoi perralla, balada, kenge kurbeti, kenge dasmash, kenge pune, anektoda, gje e gjeza etj. Gjate studimeve pasuniversitare, ajo e punoi temen Gruaja ne kenget e dashurise.  

Shpresa Vinca, e donte shume punen ne arsim, ajo dha nje kontribut te shquar ne fushen e arsimit dhe ne poezite e saj ajo shpreh  dashurine per femijet dhe nxenesit e saj ne poezine O ju moj lule.

## 1981 
Ne vitin 1981, pas protestave te shumta te shqiptareve te Kosoves, kunder regjimit serb, duke e akuzuar si te papershtatshme ideopolitikisht nga regjimi i athershem komunist serb, ajo u largua nga puna nga Shkolla e Mesme Teknike ne Ferizaj. Kete largim te dhunshem nga puna, ajo e perjetoi shume rende, si pasoje gjendja e saj shendetesore iu keqesua shume dhe ne mars te vitit 1983 ajo nderroi jete dhe varros ne vendlindjen e saj. 

Per te perkujtuar jeten dhe vepren e saj, sot dy rruge e mbajne emrin e saj, njera ne Prishtine dhe tjetra ne Ferizaj.   

## Referime
Zona e fortifikuar e Shkodrës

**Zona e fortifikuar e Shkodres** ishte nje zone e fortifikuar ushtarake e ushtrise osmane me qellim mbrojtjen e qytetit te Shkodres gjate lufterave ballkanike.

Ne kete zone u krijua edhe korpusi i Shkodres.
Zinxhiri Baltik

**Zinxhiri Baltik** (Lituanisht: *Baltijos kelias*; Letonisht: *Baltijas ceļš*; Estonisht: *Balti kett*) ishte një demonstrim politik paqësor që ndodhi më 23 gusht 1989. Përafërsisht dy milionë njerëz u bashkuan me duart e tyre për të formuar një zinxhir njerëzor që shtrihej 690 kilometra (430 mi) në tre shtetet baltike të Estonisë, Letonisë dhe Lituanisë, të cilat në atë kohë ishin të pushtuara dhe aneksuar nga BRSS dhe kishte një popullsi të përbashkët prej rreth tetë milionë banorësh. Qeveria qendrore në Moskë i konsideroi tre shtetet baltike republika përbërëse të Bashkimit Sovjetik.

Demonstrata filloi në protestat e "Ditës së Shiritit të Zi" të mbajtura në qytetet perëndimore në vitet 1980. Ai shënoi 50 vjetorin e Paktit Molotov-Ribbentrop, në të cilin Polonia, Finlanda, Estonia, Letonia, Lituania dhe Rumania ishin (si "sfera e ndikimit") të ndara midis Bashkimit Sovjetik dhe Gjermanisë Naziste. Pakti sovjeto-nazist çoi në shpërthimin e Luftës së Dytë Botërore në shtator 1939 dhe pushtimin sovjetik të shteteve baltike në qershor 1940.

Veprimtaria e vitit 1989 u organizua nga lëvizjet baltike pro-pavarësisë: *Rahvarinne* e Estonisë, *Tautas fronte* e Letonisë dhe *Sąjūdis* e Lituanisë, për të tërhequr vëmendjen globale duke demonstruar një dëshirë popullore për pavarësi dhe duke shfaqur solidaritet midis tre kombeve. Është përshkruar si një fushatë efektive publicitare, dhe një skenë emocionalisht magjepsëse dhe vizualisht mahnitëse.

Ngjarja u dha një mundësi aktivistëve baltikë që të publikonin sundimin sovjetik dhe ta poziciononin çështjen e pavarësisë së Balltikut jo vetëm si çështje politike, por edhe si çështje morale. Autoritetet sovjetike iu përgjigjën ngjarjes me retorikë intensive, por nuk arritën të ndërmarrin ndonjë veprim konstruktiv që mund të mbyllte hendekun në rritje midis republikave baltike dhe pjesës tjetër të Bashkimit Sovjetik. Shtatë muaj pas protestës, Lituania u bë republika e parë sovjetike që shpalli pavarësinë.

Pas Revolucioneve të vitit 1989, 23 gushti është bërë një ditë zyrtare përkujtimi si në vendet baltike, në Bashkimin Evropian dhe në vende të tjera, e njohur si Dita e Shiritit të Zi ose si Dita Evropiane e Përkujtimit të Viktimave të Stalinizmit dhe Nazizmit.

## Referime
Njësia e Karaburunit

**Njesia e Karaburunit i**shte nje njesi ushtarake e ushtrise osmane. Ajo perbehej nga shqiptare dhe mori pjese ne lufterat ballkanike kunder forcave te Greqise.

## Shih edhe 
* Gadishulli i Karaburunit (Shqipëri)
Zana Ramadani

**Zana Ramadani** (lindur më 1984) është një politikane gjermane, feministe dhe autore me origjinë shqiptare. Ajo ka lindur në Shkup, por si fëmijë iku në Gjermaninë Perëndimore . Ajo ishte kryetare e Junge Union, organizatë rinore e CDU (Partia Konservatore), në Wilnsdorf në Gjermaninë Qendrore. 

## Jeta 
Zana Ramadani u rrit si fëmija më i madh i një familjeje shqiptare etnike në Shkup në SR Maqedoni, e cila është pjesë e RSFJ Jugosllavisë. Sipas saj, edhe si fëmijë ajo ndjente fort se si ishte e pafavorizuar në krahasim me kushërinjtë e saj në familjen e gjerë, kjo është arsyeja pse babai i saj liberal e zhvendosi familjen e tij në një lagje maqedonase dhe e dërgoi Zanën në një shkollë në gjuhën maqedonase. Në moshën shtatë vjeç e gjysmë, Ramadani u zhvendos me familjen e saj në Gjermani, ku u rrit në Siegerland dhe ku lindi vëllai i saj i vogël. Ajo përjetoi dhunë dhe shtypje në familjen e saj, e cila, sipas saj, nuk vinte nga babai i saj i arsimuar, por nga nëna e saj konservatore. Megjithatë, në komunitetin vendas, ajo ndihej e vlerësuar si vajzë. Në moshën 18-vjeçare, ajo iku nga dhuna në familje në një strehë për gratë.

Në vitin 2009, Zana Ramadani mori nënshtetësinë gjermane dhe hoqi dorë nga shtetësia maqedonase. Në të njëjtin vit ajo u martua me partnerin e saj, nga i cili u nda në vitin 2014 pas dymbëdhjetë vitesh së bashku. Në të njëjtin vit, avokatja dhe noterja u zhvendos nga Wilnsdorf-Wilden në Berlin për arsye pune. 

Ramadani është nënë e dy vajzave.

## Karriera 
Ajo u bë e njohur kur themeloi degën gjermane të grupit protestues feminist FEMEN në vitin 2012 dhe u përfshi në një numër protestash topless kundër shfrytëzimit seksual. Një protestë e profilit të lartë përfshinte pushtimin e skenës së spektaklit televiziv të Heidi Klum -it *të Gjermanisë Next Topmodel* gjatë finales së ciklit të 8-të me sloganin "Heidi horror picture show" si një kritikë ndaj idealit të bukurisë të përhapur nga industria e modës. Në një tjetër, grupi u shfaq në rrugë në lagjen e dritave të kuqe të Hamburgut ( Reeperbahn ), me Ramadanin të veshur me sloganin "Shkatërroni industrinë e seksit!".

Libri i Ramadanit *Die verschleierte Gefahr: Die Macht der muslimischen Mütter und der Toleranzwahn der Deutschen* u botua në mars 2017. Ai kritikon Islamin dhe rolin e nënave muslimane.

Sipas një interviste të Süddeutsche Zeitung në prill 2017, ajo merr shpesh kërcënime me vdekje nga myslimanët konservatorë dhe pasi ishte shtatzënë, kërcënimet myslimane përfshinin edhe rrahjen e saj për të shkaktuar një abort. Duke qenë se policia nuk do t'i jepte mbrojtje, ajo aplikoi për një licencë për armë zjarri.

## Veprat 
Woke – Si një pakicë moralizuese kërcënon demokracinë tonë. Quadriga Verlag, Këln 2023, .

Rreziku i fshehur. Fuqia e nënave muslimane dhe obsesioni i gjermanëve me tolerancën. Europa Verlag, Mynih 2017, .

Seksizmi: Rreth burrave, pushtetit dhe grave. Europa Verlag, 2 mars 2018, .

## Referime
Falanga

**Falanga** ishte nje formacion i madh ushtarak ne forme drejtkendore, zakonisht e perbere krejtesisht prej kembesorise se rende (e armatosur me shtiza te gjata ose arme te tjera te ngjashme) e ngjeshur ngushtesisht. Ky term perdoret per t'iu referuar perdorimit te ketij formacioni ne lufterat e Greqise se lashte. Falanga marshonte perpara si nje trup i vetem dhe nuk lejonte hapesire ndermjet rradheve te saj, gje qe e beri te veshtire per ta mposhtur. Nje lloj i saj, falanga maqedonase, u perdor nga Aleksandri i Madh ne pushtimet e tij.
Falanga maqedonase

**Falanga maqedonase** ishte nje formacion kembesorie i zhvilluar nga Filipi II prej falanges klasike greke, nga e cila risia kryesore ishte perdorimi i sarisës, nje shtize 6-metershe. Ishte e komanduar nga djali i Filipit II, Aleksandri i Madh, gjate pushtimit te tij te Perandorise Akaemenide midis 334 dhe 323 p.e.s. Modeli i falanges maqedonase me pas u perhap ne boten helenistike, ku u be formacioni standard ushtarak per betejat ne fushe te hapur. Gjate lufterave romako-maqedonase, falanga u duk e prapambetur ndaj legjioneve romake me te manovrueshme.
Legjioni romak

**Legjioni romak** ishte njesia me e madhe ushtarake e ushtrise romake, qe perbehej nga 4 200 kembesore dhe 300 kalores ne periudhen e Republikes Romake dhe nga 5 600 kembesore dhe 200 ndihmes ne periudhen e Perandorise Romake.

Organizimi i ushtrise romake ne legjione ishte nje nga arsyet e shtrirjes se madhe te Romes, sepse legjionet ishin superiore dhe me te manovrueshem se formacionet e tjera ushtarake. Kjo tregohet ne lufterat romako-maqedonase, ku legjionet munden falangat maqedonase. Legjionet kishin nivele te larta disipline.

Cdo legjion kishte simbolet e veta. Numri me i madh i legjioneve ne te njejten kohe ishte 33 ne vitin 211 e.s. dhe legjioni me jetegjatesine me te madhe ishte Legio V Macedonica, qe u krijua ne 43 p.e.s. dhe mbijetoi deri ne shekullin VII e.s.
Qarqet e Lituanisë

parapamje|300px|Qarqet e Lituanisë
Territori i Lituanisë është i ndarë në **10 qarqe** (lituanisht: njëjës *apskritis*, shumës *apskritys*), të gjitha të emërtuara sipas kryeqyteteve të tyre. Qarqet ndahen në 60 komuna (lituanisht: njëjës *savivaldybė*, shumës *savivaldybės*): 9 komuna-qytete, 43 komuna-qarqe dhe 8 komuna. Më pas, çdo komunë ndahet në pleqësi (lituanisht: njëjës *seniūnija*, shumës *seniūnijos*). Kjo ndarje u krijua më 1994 dhe u modifikua pak në vitin 2000.

Deri në vitin 2010, qarqet administroheshin nga guvernatorët e qarqeve (lituanisht: njëjës - *apskrities viršininkas*, shumës - *apskrities viršininkai*) të emëruar nga qeveria qendrore në Vilnius. Detyra e tyre parësore ishte të siguronin që komunat t'u binden ligjeve dhe Kushtetutës së Lituanisë. Ata nuk kishin kompetenca të mëdha, dhe kështu u sugjerua që 10 qarqe janë shumë për Lituaninë pasi dy qarqet më të vogla administrojnë vetëm katër komuna. Prandaj, më 1 korrik 2010, administratat e qarqeve u hoqën, por vetë qarqet mbahen për qëllime statistikore dhe raportuese.

*Apskritys* moderne nuk duhet të ngatërrohen me *apskritys* që ekzistonin në Lituaninë e pavarur gjatë periudhës së ndërmjetme. Në atë kohë Lituania kishte një ndarje administrative me dy nivele: *apskritys* që ndaheshin në *valsčius*. Lituania tani ka një ndarje me tre hapa: qarqe, komuna dhe pleqësi (*apskritys*, *savivaldybės*, dhe *seniūnijos*).

## Lista
## Referime
Qarku Alytus

**Qarku Alytus** (Lituanisht: *Alytaus apskritis*) është një nga dhjetë qarqet në Lituani. Është qarku më jugor dhe kryeqyteti i tij është qyteti i Alytus. Territori i saj shtrihet në rajonin etnografik të Dzūkija. Më 1 korrik 2010, administrata e qarkut u hoq, dhe që nga ajo datë, Qarku Alytus mbetet si njësi territoriale dhe statistikore.

## Komunat
## Referime
Qarku Kaunas

**Qarku Kaunas** (Lituanisht: *Kauno apskritis*) është një nga dhjetë qarqet e Lituanisë. Është në qendër të vendit dhe kryeqyteti i tij është Kaunas. Më 1 korrik 2010, administrata e qarkut u hoq.

## Komunat
## Referime